Sanae Takaichi

Sanae Takaichi (japanska: 高市 早苗, Takaichi Sanae; fædd 7. mars 1961) er japönsk stjórnmálakona, núverandi leiðtogi Frjálslynda lýðræðisflokksins og núverandi forsætisráðherra Japans. Takaichi hefur verið lýst sem staðföstum íhaldsmanni og nánum bandamanni fyrrverandi forsætisráðherrans Shinzō Abe.

Takaichi hefur setið á neðri deild japanska þingsins frá árinu 2005. Hún gegndi ýmsum ráðherraembættum í stjórnum Shinzō Abe forsætisráðherra. Árið 2021 bauð hún sig fram í leiðtogakjöri Frjálslynda lýðræðisflokksins, en lenti í þriðja sæti í fyrstu kosningaumferð.

Takaichi bauð sig fram til leiðtoga Frjálslynda lýðræðisflokksins í annað sinn árið 2024. Hún lenti í fyrsta sæti í fyrstu umferðinni en tapaði naumlega í úrslitaumferðinni fyrir Shigeru Ishiba.

Takaichi bauð sig fram til leiðtoga Frjálslynda lýðræðisflokksins í þriðja sinn eftir afsögn Shigeru Ishiba árið 2025. Hún sigraði Shinjiro Koizumi í seinni umferð leiðtogakjörsins þann 4. október 2025. Takaichi var kjörin forsætisráðherra Japans þann 21. október 2025, fyrst kvenna.

Eftir að Takaichi varð forsætisráðherra lét hún rjúfa þing og efna til þingkosninga sem fóru fram 8. febrúar 2026. Í kosningunum vann Frjálslyndi lýðræðisflokkurinn afgerandi sigur með um tveimur þriðju atkvæða á neðri deild þingsins.

 Tilvísanir 



Flokkur:Forsætisráðherrar Japans